CELEX: 22019D0751
Language: da
Date: 2017-07-07 00:00:00
Title: Det Blandede EØS-udvalgs afgørelse nr. 144/2017 af 7. juli 2017 om ændring af bilag XI (Elektronisk kommunikation,audiovisuelle tjenesteydelser og informationssamfund) til EØS-aftalen[2019/751]

16.5.2019   
               
               
                  DA
               
               
                  Den Europæiske Unions Tidende
               
               
                  L 128/44
               
            
         DET BLANDEDE EØS-UDVALGS AFGØRELSE
         Nr. 144/2017
         af 7. juli 2017
         om ændring af bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen [2019/751]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens gennemførelsesafgørelse (EU) 2016/1250 af 12. juli 2016 i henhold til Europa-Parlamentets og Rådets direktiv 95/46/EF om tilstrækkeligheden af den beskyttelse, der opnås ved hjælp af EU's og USA's værn om privatlivets fred (1) skal indarbejdes i EØS-aftalen.
                  
               
                     (2)
                  
                  
                     Bilag XI til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            Følgende punkt indsættes efter punkt 5ep (Kommissionens gennemførelsesafgørelse 2013/65/EU) i bilag XI til EØS-aftalen:
            
                        »5eq.
                     
                     
                        32016 D 1250: Kommissionens gennemførelsesafgørelse (EU) 2016/1250 af 12. juli 2016 i henhold til Europa-Parlamentets og Rådets direktiv 95/46/EF om tilstrækkeligheden af den beskyttelse, der opnås ved hjælp af EU's og USA's værn om privatlivets fred (EUT L 207 af 1.8.2016, s. 1).«
                     
                  
         
            Artikel 2
            Den islandske og den norske udgave af gennemførelsesafgørelse (EU) 2016/1250, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 8. juli 2017, forudsat at alle meddelelser er indgivet, jf. EØS-aftalens artikel 103, stk. 1 ( (*1)).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 7. juli 2017.
            
               
                  På Det Blandede EØS-Udvalgs vegne
               
               Sabine MONAUNI
               
                  Formand
               
            
         
         
            (1)  EUT L 207 af 1.8.2016, s. 1.
         
            (*1)  Ingen forfatningsmæssige krav angivet.
      
      
         
            De kontraherende parters fælles erklæring til afgørelse nr. 144/2017 om indarbejdelse af Kommissionens gennemførelsesafgørelse (EU) 2016/1250 i henhold til Europa-Parlamentets og Rådets direktiv 95/46/EF om tilstrækkeligheden af den beskyttelse, der opnås ved hjælp af EU's og USA's værn om privatlivets fred, i EØS-aftalen
            I gennemførelsesafgørelse (EU) 2016/1250 fastsættes det, at foretagender, der er certificeret under EU's og USA's værn om privatlivets fred, er forpligtet til at rette sig efter de europæiske databeskyttelsesmyndigheders anbefalinger om behandling af personoplysninger om menneskelige ressourcer, der indsamles inden for rammerne af et ansættelsesforhold, eller hvis disse foretagender frivilligt har underlagt sig databeskyttelsesmyndighedernes tilsyn. Anbefalingerne vil blive formidlet gennem et uformelt panel af databeskyttelsesmyndigheder etableret på EU-niveau af de pågældende databeskyttelsesmyndigheder på grundlag af deres kompetence til at tilrettelægge deres arbejde og samarbejde med hinanden.
            For så vidt angår sager, der hører ind under USA's Ombudsmand i værnet om privatlivets fred, kanaliseres individuelle klager og anden kommunikation gennem en centraliseret EU-klageinstans for individuelle klager, der består af europæiske databeskyttelsesmyndigheder.
            De kontraherende parter forstår, at databeskyttelsesmyndighedernes deltagelse i sådanne organer er nødvendig for at respektere disse myndigheders kompetence til at behandle klager, der er indgivet af enhver person vedrørende beskyttelse af vedkommendes rettigheder og frihedsrettigheder i forbindelse med behandling af personoplysninger, og udøve de beføjelser til at iværksætte undersøgelser og gribe ind, som de pågældende myndigheder har fået i henhold til direktiv 95/46/EF.
            Direktiv 95/46/EF er indarbejdet i EØS-aftalen, og EFTA-staterne er derfor forpligtede til at garantere, at deres databeskyttelsesmyndigheder kan udøve deres tilsynsbeføjelser fuldt ud, herunder hvad angår overførsel af oplysninger til tredjelande. De kontraherende parter forstår, at EFTA-staternes databeskyttelsesmyndigheder skal kunne deltage i det uformelle panel af databeskyttelsesmyndigheder og EU-klageinstansen for individuelle klager, som omhandlet i EU's og USA's værn om privatlivets fred, for at sikre konvergens af tilsynspraksis og ensartet beskyttelse af fysiske personers rettigheder og frihedsrettigheder i hele EØS.
            I henhold til gennemførelsesafgørelse (EU) 2016/1250 skal registrerede i EU som sidste udvej have adgang til klageinstansen "panelet i værnet om privatlivets fred" for så vidt angår øvrige krav, der ikke er blevet afgjort i samarbejde med det berørte foretagende eller ved inddragelse af databeskyttelsesyndigheden eller det amerikanske handelsministerium. Panelet i værnet om privatlivets fred sammensættes af voldgiftsmænd, som parterne udvælger fra en liste, der er opstillet af Europa-Kommissionen og det amerikanske handelsministerium.
            De kontraherende parter forstår, at Europa-Kommissionen hører EFTA-staterne, for så vidt angår opstillingen af listen af voldgiftsmænd, og tager EFTA-staternes holdning i betragtning forud for udpegelsen af disse.